Hiihdon Suomen-mestaruuskilpailut 1938

Hiihdon Suomen-mestaruuskilpailut käytiin vuonna 1938 Lahdessa osittain uudistuneella kilpailuohjelmalla. Joukkuekilpailun tilalle otettiin uudelleen seurojen välinen viestihiihto ja miesten pikamatkana aiemmin olleen 17 kilometrin tilalle tuli virallisesti 18 kilometrin hiihto.Eljanko & Kirjavainen, 1969, s. 186

Tulokset
Miehet 18 kilometriä
 Sija Kilpailija Seura Aika1 Martti Lauronen Pohjois-Karjalan Hiihtoseura 1.08.102 Klaes Karppinen Iisalmen Visa 1.09.043 Olavi Alakulppi Ounasvaaran Hiihtoseura 1.09.114 Lauri Silvennoinen Pohjois-Karjalan Hiihtoseura 1.09.325 Lauri Oinonen Kuopion Poliisi-Urheilijat 1.10.106 Arvo Myllynen Miehikkälän Vilkas 1.10.41
Miesten 18 km hiihdettiin Jyväskylässa 11. maaliskuuta 1938 -7 asteen talvisäässä. Katselijoita oli vajaa 500. Ilmoittautuneita oli 241, ja ladulle lähti 167 miestä. Kisaan ei osallistunut joukko MM-kisakävijöitä, kuten Pauli Pitkänen, Kalle Jalkanen, Jussi Kurikkala, Pekka Niemi, Nestori Huupponen, Matti Lähde ja tuore suojeluskuntamestari Martti Sipilä. Väliaika-asema oli 6 km:n kohdalla. Siellä järjestys oli Iisalmen Karppisen jäljessä 19 sekuntia Kuopion Oinonen, 51 sekuntia Joensuun Silvennoinen ja Ounasvaaran Alakulppi. Maalin tultaessa vajaata 12 kilometriä myöhemmin edellisen vuoden mestari Lauronen otti jälleen voiton voittaen Karppisen 54 sekunnilla, joka puolestaan otti SM-pronssia häviten Karppiselle seitsemän sekuntia. 

Miehet 50 kilometriä
 Sija Kilpailija Seura Aika1 Pekka Vanninen Veitsiluodon Vastus 3.48.292 Jussi Kurikkala Kalajoen Junkkarit 3.50.263 Pekka Niemi Ounasvaaran Hiihtoseura 3.59.024 Paavo Törönen Kotkan Into 4.04.365 Toivo Lahti Kälviän Tarmo 4.05.396 Toivo Laitinen Evon Metsäpojat 4.07.26
Miesten 50 km hiihdettiin Jyväskylässä 13. maaliskuuta 1938. Pakkasta oli kisapaikalla alkuvaiheessa vain -3 astetta, mutta muuttui vesisateeksi päivän kestäessä. Yleisöä oli paikalla yli 4 000 katselijaa. Ilmoittautuneita oli 80 miestä, mutta lähtijöitä oli kisaan vain 42. Maalin tuli 23 miestä. Toiset väliajat tuli 18 km:n kohdalla, ja siellä johdossa oli Evän Metsäpoikien T.Laitinen, Kalajoen Jussi Kurikkala sekunninkymmenyksen jäljessä, Veitsiluodon Pekka Vanninen 45 sekuntia jäljessä. Holmenkollenin viikkoa aiemmin voittanut Ounasvaaran Pekka Niemi oli jo 1,5 minuuttia Vannisen takana. Puolimatkassa Laitinen piti edelleen johtoa. Ero toisena olevaan Kurikkalaan oli 23 sekuntia. Vanninen puolestaan kolmantena Kurikkalan takan 35 sekuntia. Seuraavina olivat Hyvinkään Tahkon Kalle Heikkinen, Kaera ja Niemi. Laitinen johti vielä 30 km:n kohdalla, mutta sen jälkeen johto vaihtui. 42,5 km:n kohdalla kärjessä oli Kurikkala, Vanninen toisena 23 sekuntia Kurikkalasta, Niemi kolmantena jo yli seitsemän minuuttia Vannisesta. Maaliin tultaessa Pekka Vanninen oli ohittanut Kurikkalan voittaen Suomen mestaruuden lähes kahdella minuutilla. Niemi oli kolmas yli 8,5 minuuttia Kurikkalasta.

Miehet 3 x 10 kilometriä
 Sija Joukkue Kilpailijat Aika1 Vehkalahden Veikot Rauni Kallio  Sulo Suntio  Valter Forsell 2.05,152 Lahden Hiihtoseura  T.Lainio  Kauko Nikunen  Tauno Toivonen 2.06,30 3 Virolahden Sampo Sulo Hietala  Matti Talsi  Onni Hakonen 2.07,11 
Miesten 3 x 10 km viesti hiihdettiin Jyväskylässa 13. maaliskuuta 1938. Miesten joukkuehiihto oli korvattu ensimmäisen kerran viestikisalla. Ilmoittautuneita oli 18 joukuetta, mutta lähtöviivalle tuli vain yhdeksän. Kisa starttasi Tuomiojärven jäältä. Ensimmäiseen vaihtoon tuli johdossa Virolahden Sammon Sulo Hietala 11 sekuntia myöhemmin joensuulaisen Pohjois-Karjalan Hiihtoseuran Lauri Silvennoinen. Kolmantena ensimmäiseen vaihto tuli Vehkalahden Veikkojen Rauni Kallio. Kuopion Poliisi-Urheilijoiden viestinviejä Matti Lähde epäonnistui voitelussa ja keskeytti. Toiseen vaihtoon saapui hieman yllättäen nuorten sarjaikäinen Vehkalahden Sulo Suntio ja 23 sekuntia myöhemmin Lahden Kauko Nikunen. Virolahti oli vaihdossa kolmas ja Pohjois-Karjala neljäs. Valter Forssell toi Vehkalahden edelleen johdossa maaliin Suomen mestarina yli minuutin erolla Lahden Tauno Toivoseen. Virolahti säilytti 3. sijansa, vaikka Pohjois-Karjalan pikamatkan mestari Martti Lauronen ohitti alussa Virolahden Hakosen. Sijat 4-6 menivät siis Pohjois-Karjalan Hiihtoseuralle, Warkauden Urheilijoille ja Pylkönmäen Yrittävälle.

Naiset 5 kilometriä
 Sija Kilpailija Seura Aika1 Laila Forssell Vehkalahden Veikot 22.492 Annikki Vanhoja Miehikkälän Vilkas 23.033 Kerttu Pulkkinen Vesannon Urheilijat 23.074 Helle Koskela Lappajärven Veikot 23.165 Ilmi Kummelus Kotkan Into 23.216 Toini Koskela Evijärven Urheilijat 23.21Naisten 5 km hiihdettiin Jyväskylässa 12. maaliskuuta 1938. Ennakkoon oli ilmoittautunut 25, mutta matkaan lähti 21 naista. Matkan voitti Vehkalahden Laila Forssell, mestarihiihtäjä Valtter Forssellin serkku. Toiseksi tuli ennakkosuosikiksi listattu Annikki Vanhoja ja kolmanneksi loppumäessa kaatunut Kerttu Pulkkinen.

Mäkihyppy
 Sija Kilpailija Seura Pisteet Hyppyjen pituudet1 Niilo Toppila Jyväskylän Kisa-Toverit 218,4  38,0 - 38,02 Sauli Pälli Valkeakosken Haka 217.0  37,0 - 38,53 Paavo Vierto Jyväskylän Kisa-Toverit 215,3  37,5 - 40,54 Leevi Lindqvist Laatokan Karjalan Hiihtoseura 213,0  38,0 - 38,55 Timo Murama Ounasvaaran Hiihtoseura 212,9  36,0 - 38,06 Kauko Elo Kouvolan Hiihtoseura 210,4  37,0 - 38,0
Kilpailu käytiin Jyväskylässä 13. maaliskuuta 1938. Mäenlaskuun otti osaa 39 miestä. Kotimäessään Niilo Toppila ja Paavo Vierto olivat suosikkeja. Toppila lunastikin odotukset voittaen kisan, mutta Valkeakosken Sauli Pälli rikkoi rintaman jättäen Vierton SM-pronssille.

Yhdistetty
 Sija Kilpailija Seura Pisteet  Hiihto ja mäenlasku 1 Niilo Nikunen Tainionkosken Urheilijat 445,8  240 + 205,8 2 Kalervo Kaplas Kouvolan Hiihtoseura 434,9  223,5 + 211,4 3 Pentti Vesalainen Kotkan Into 433,4  235,5 + 197,9 4 Aarne Valkama Ounasvaaran Hiihtoseura 426,4  228 + 198,4 5 Erkki Mäkinen Lahden Hiihtoseura 423,4  232,5 + 190,9 6 Eero Hyyryläinen Kainuun Hiihtoseura 414,8  225 + 189,8Yhdistetyn SM-kisat pidettiin Jyväskylässä 11. ja 12. maaliskuuta 1938. Hiihto-osuudella kärjen otti edellisen vuoden mestari Tainionkosken Niilo Nikunen lähes 40 sekunnilla eli 3,5 pisteellä ennen Kotkan Pentti Vesalaista. Heidän jäljessään pisteissä varsin lähellä olivat Lahden Mäkinen, Ounasvaaran Valkama, Kainuun Hyryläinen ja Kouvolan Kaplas. Yhdistetyn mäkikilpailun ykkönen oli Kaplas, joka nousi hypyillään SM-hopealle häviten mestaruuden uusineelle Nikuselle reilu 10 pistettä. Vesalainen otti kisassa pronssia. Merkittävin nousija hiihtosijoituksesta oli Mikkelin Hiihtäjien V.Vanhanen , joka nousi hiihdon 18. sijalta 9:nneksi. Ounasvaaran Timo Murama ei osallistunut SM-kisaan, koska hänen varusteensa olivat paluumatkalla jääneet Tukholman lentokentällä Oslosta paluun yhteydessä.

Lähteet

Viitteet

Luokka: Hiihdon Suomen-mestaruuskilpailut
Luokka: Vuoden 1938 urheilu
Luokka:Lahden urheilutapahtumat